Apple yangi reklama roligida iPhone 5s bir qancha soha vakillari uchun foydali ekanligini ko‘rsatdi

“Siz o‘zingiz tasavvur qilganingizdan ham kuchliroqsiz” shiori ostida chiqariladigan Apple reklamalarining navbatdagisi Dreams deb nomlandi. Bu haqda The Verge ma’lumotiga asoslanib “Parol” nashri xabar berdi.
Videorolikda iPhone 5s smartfonidan o‘z ishida foydalanayotgan va insonlarga yordami tegayotgan uchuvchilar, veterinarlar, rassomlar, shamol tezligini o‘lchovchilar, shifokorlar, zargarlar, o‘t o‘chiruvchilar tasvirlangan.

Videorolikda ko‘rsatilgan kasb egalari foydalanayotgan barcha dasturlar bilan Apple’ning rasmiy saytida tanishishingiz mumkin.
Apple kompaniyasining o‘tgan safargi videoroligi Parenthood deb nomlangan va unda iPhone 5s bolalar tarbiyasidagi eng yaxshi vosita deya reklama qilingan edi.
Eslatib o‘tamiz, Samsung so‘nggi bor iPhone displeyini masxara qilgan bo‘lsa, Microsoft esa iPhone uchun mo‘ljallangan ovozli buyruqlarni bajarish va maslahatlar beruvchi dastur – Siri’ni tanqid qilgan edi.